  Григорий Фомин Майя Бывальцева Удмуртиын тудвулэн тужгес лек вакытэз вуэ. Кам шурын йӧ кошке ни, Глазкарын но Кез ёросысь Поломын Чупчи шурысь йӧ вырӟыны кутске, мукет чаклано интыосын шуръёс чылкытэсь ни. Со сярысь элькун кивалтэтлэн тӧроез Ярослав Семёнов телеграм-каналаз ивортӥз. « Вулэн вадесгожез сярысь верано ке, Поломысь Чупчиын сяна, со лэзькыны кутскиз. Нылга сюлэмшугъяськытӥз – ярдуръёсысьтыз потытозь арнянуналлы 10 сантиметр котыр кылемын вал. Али югдур тупатскиз » Ярослав Семёнов, Удмуртиысь кивалтэтлэн тӧроез Нимысьтыз чакласа возё Иж тыметэз. 19-тӥ оштолэзьлы отчы секундскын 56 миллион кубеметр ву пыре но кошке вал. Со шоро-куспо вотзматэт (показатель). Та дыре Вавож ёросысь Гуляй гуртысь Вало шур вамен лазег выж, Кез ёросысь Полом – Поломское сюрес ву улын на. Калыклы кышкытлык ӧвӧл. Тодэ вайытом, азьвылгес Удмуртиын тудву кошконлэсь тужгес секыт вакытсэ 15-24 оштолэзе возьмало шуыса веразы вал. Тегъёс: Удмуртия тудву тулыс Чупчи ЯрославСемёнов Глазкар Кез  